Με το χαρακτηριστικό «Α» μέσα σε έναν κύκλο, το σύμβολο της αναρχίας, αντιεξουσιαστές στόλισαν την πλατεία Εξαρχείων.



Σε φωτογραφίες φαίνεται πως άγνωστοι τοποθέτησαν ένα μεγάλο «Α» μέσα σε έναν κύκλο σε κολώνα φωτισμού της πλατείας Εξαρχείων, ενώ τοποθέτησαν και πολύχρωμα μπαλόνια. Μάλιστα, οι φωτισμός του «Α» προέρχεται από τις λάμπες που τοποθέτησε ο δήμος Αθηναίων στην περιοχή γι' αυτό και ευχαρίστησαν ειρωνικά τον Κώστα Μπακογιάννη για τον «εξοπλισμό».



Φωτογραφίες: Ο «στολισμός» των Εξαρχείων



Η κατασκευή έρχεται λίγες ημέρες μετά το κάψιμο του χριστουγεννιάτικου δέντρου που τοποθέτησε ο δήμος Αθηναίων στα Εξάρχεια. Το πρώτο δέντρο έγινε στάχτη λίγες ώρες μετά την τοποθέτησή του, καθώς άγνωστοι του έβαλαν φωτιά. Μάλιστα, άγνωστοι ξήλωσαν τον φωτισμό και από τις κολώνες, ο οποίος είχε τοποθετηθεί για να φέρει χριστουγεννιάτικο πνεύμα στην περιοχή.



Ο Κώστας Μπακογιάννης, όμως, τόνισε πως το χριστουγεννιάτικο δέντρο στην πλατεία Εξαρχείων θα ξαναστηθεί και έτσι συνεργεία του δήμου το έστησαν εκ νέου. Και αυτό, όμως, είχε την τύχη του προηγούμενου και παραδόθηκε στις φλόγες.